cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:.HIV/1135- /2020  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2020. szeptember 14-ei rendkívüli ülésére**

**Tárgy:** MLSZ sportfejlesztési program keretében kisméretű rekortán borítású labdarúgó pálya építésére önrész biztosítása

**Az előterjesztő:** Papp Gábor polgármester

**Készítette:**  Kránitz Patrícia pályázati ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat pályázatot nyújtott be a Magyar Labdarúgó Szövetség (MLSZ) sportfejlesztési programjában a Hévíz, 1089/1 hrsz-on megvalósítandó kisméretű 20x40 (22\*42 m) rekortán borítású labdarúgó pályára.

A kiválasztott pályák felépítését az MLSZ szervezi és végezteti el, a pályázati felhívásban meghatározott feltételek szerint. Az MLSZ által nyújtott TAO támogatás mértéke a teljes beruházási költség 70%-a.

Hévíz Város Önkormányzat Képviselő testülete a 253/2019. (XI. 28.) határozatában döntött a pályázatot benyújtásáról a tulajdonát képező, a Nagykanizsai tankerületi Központ használatában lévő, hévízi 1089/1. hrsz-ú, kivett sportcsarnok és udvar tkv-i megjelölésű, ingatlanon található műfüves pálya, kisméretű 20x40 (22\*42 m) rekortán borítású labdarúgó pálya kiépítésére nettó 49. 500 e Ft azaz bruttó 62. 865 e Ft értékben.

A határozatban a Képviselő testület vállalta, hogy a pályázat nyertessége esetén az együttműködési megállapodás aláírását követő 8 napon belül előlegként átutalja a teljes költség nettó részének 30%-a + áfát, előleg jogcímen, a Magyar Labdarúgó Szövetség által megjelölt számlára, a 2019. évi költségvetéséről szóló 6/2019. (II. 1.) önkormányzati rendelet 1/9 melléklet 17. sora (általános tartalék) terhére. A képviselő testület felhatalmazta a polgármestert az együttműködési megállapodás aláírására.

Az együttműködési megállapodás a Nagykanizsai tankerületi Központ és az Önkormányzat által aláírva 2020. szeptember 4.-én elküldésre került a Magyar Labdarúgó Szövetség Beruházási Igazgatóságához.

A Magyar Labdarúgó Szövetség június 30.-án tájékoztatta az Önkormányzatot, mely szerint az Országos Pályaépítési Program kivitelezői tendere kiértékelésre került, a nyertes kivitelező: Sportpark Kft.

A nyertes ajánlat alapján a rekortán pálya kialakításának teljes költsége:

A futballpálya kialakításának teljes bruttó költsége: 52 926 782 Ft

Önkormányzat által fizetendő ellenérték (önerő): 15 878 035 Ft

Hévíz Város Önkormányzat Képviselő-testülete Hévíz Város Önkormányzat 2020. évi költségvetéséről szóló 5/2020. (II.12.) önkormányzati rendelet alapján az 1/7. melléklet 14. sora terhére a **Hévízi Sportkör** 132.900.000,- Ftműködési támogatást kapott a szakosztályainak az országos szakszövetségek által előirt versenyrendszerében való részvétel, kiemelt utánpótlás nevelési feladatok megvalósítása, létesítmény üzemeltetés és fenntartás, a működés pénzügyi és számviteli feladatainak biztosítására. (HIV/2092-3/2020. tám.szerz.)

A Sportkörnek megítélt támogatásból 15 878 035 Ft visszavonásra kerül, a rekortán pálya önerejének fedezetéhez.

A megküldött együttműködési megállapodás alapján az előkészítési munkákat (meglévő palánk és műfüves pálya bontása, stb.) is Hévíz Város Önkormányzat készíti el, így szükséges további 3.000.000,- Ft elkülönítése.

A hely szűkösségére való tekintettel módosítási kérelem kerül megküldésre az MLSZ műszaki igazgatója részére, a pályát megvilágító kandelláberek közelebb helyezésére, a körbefutó térburkolatú járda csökkentésére.

A kivitelezési munkát segítendő fel kell venni a kapcsolatot a Magyar Posta, vagy az Aquamarin Kft. képviselőjével az építési forgalom megfelelő útvonalának biztosításra, hogy ne az iskolaudvaron keresztül kelljen elvégezni, mely felesleges bontással és előre nem prognosztizálható rongálódással járhat.

Fentiekre tekintettel a támogatási szerződés módosítása szükséges.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

A fentiek alapján kérem a Tisztelt Képviselő-testületet az alábbi határozati javaslat elfogadására. A döntés egyszerű szótöbbséget igényel.

Mellékletek:

1. Aláírt együttműködési megállapodás és mellékletei

**2.**

1. **HATÁROZATI JAVASLAT**

1. Hévíz Város Önkormányzat Képviselő-testülete az Országos Pályaépítési Program keretében a Magyar Labdarugó Szövetséggel és a Nagykanizsai Tankerületi Központtal együttműködési megállapodást köt a Hévíz belterület 1089/1, 1089/2 hrsz-on nyilvántartott 8380 Hévíz, Széchenyi u. 25. szám alatti ingatlanon sportpálya kialakítására. Az együttműködési megállapodás alapján a sportpályát a Magyar Labdarugó Szövetség építteti meg az előterjesztéshez csatolt együttműködési megállapodás szerinti feltételekkel a csatolt helyszínrajzon. A Képviselő-testület ennek érdekében a csatolta együttműködési megállapodást és annak mellékleteit jóváhagyja, a beruházáshoz kapcsolódó önkormányzati nyilatkozatokat megteszi.

Felelős: Papp Gábor, polgármester

Határidő: azonnal

1. A Képviselő-testület megismerte és vállalja, hogy az együttműködési megállapodás aláírását követő 8 napon belül előlegként átutalja a teljes költség nettó részének 30%-a + áfát, azaz 15 878 035 Ft előleg jogcímen, a Magyar Labdarúgó Szövetség által megjelölt számlára.

Felelős: Papp Gábor, polgármester

Határidő: 2020 szeptember 11.

1. A Képviselő-testülete felhatalmazza a polgármester az építési forgalom más útvonalon történő biztosításának érdekében az érintettekkel történő tárgyalások lefolytatásra, szükség esetén az eredeti állapotnak megfelelő visszaállítási megállapodás aláírására.

Felelős: Papp Gábor polgármester

Határidő: munkaterület átadásának napja

1. **HATÁROZATI JAVASLAT**

Hévíz Város Önkormányzat Képviselő-testülete a Hévízi Sportkörnek a 2020. évi költségvetéséről szóló 5/2020. (II.12.) önkormányzati rendelet alapján az 1/7. melléklet 14-15. sora és 1/8 melléklet VIII/1-2 sora terhére biztosított működési és felhalmozási támogatásokból 15 878 035 Ft,- Ft önerő és 3.000.000,- Ft előkészítési költség, összesen 18.878.035 Ft összeget visszavon, a Hévízi Sportkörrel történt előzetes egyeztetés alapján, a hévízi 1089/1. hrsz-ú, kivett sportcsarnok és udvar tkv-i megjelölésű, ingatlanon kisméretű 20x40 (22\*42 m) rekortán borítású labdarúgó pálya kiépítése céljából.

A HIV/2092-3/2020. számú a Hévíz Város Önkormányzat és a Hévízi Sportkör közötti támogatási szerződés módosításának határideje: 2020. szeptember 11.

Felelős: Papp Gábor polgármester

Határidő: 2020. szeptember 11.

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kránitz Patrícia | pályázati ügyintéző |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |